Nuwe Karavaan advies asb ! - Forum Topic
Total Views: 83 161 573
Forums / 2. FAQ & General Chat / Nuwe Karavaan advies asb !
11 Jul 2020 @ 09:55:10 am
Het jul advies en aanbevelings nodig asb ! Het nou net ons Wildebeest Kalfie rooftop verkoop na 4 jaar - wil graag iets aanskaf wat vinniger en makliker opslaan sonder klim klouter ons is naby aftrede - ma en pa moet alleen kan handle ons is maar kort van lengte en draad - kinders is uit huis. Probleem is berging moet in gewone garage pas hoogte 2050 MAKS breedte standaard en lengte is darem langer as std garage. Nuut of gebruik maar voorwaarde "immaculate". Ons is nie offroaders nie maar grondpad hier en daar is nodig. Sien Stealth 533 / 3 bed is omtrent naaste aan geskik vir hoogte. Ouens praat van wiele afhaal vir hoogte problerm ??? Mal oor Gypsey lite en ook Sprinters en Jurgens xcape maar hoogte ??? Verkies buite kombuis / binne slegs slaap en yskas - soek geen water badkamer ens. Help met voorstelle en aanbevelings asb ! Geen manier om ander berging te doen of uit te breek of te bou nie huis se struktuur laat dit nie toe nie.
11 Jul 2020 @ 10:53:43 am
Skipper !! T of Oester.
11 Jul 2020 @ 11:07:26 am
Julle gaan nie maklik 'n wa kry wat in 'n standaard garage pas en nog prakties is om gemaklik te gebruik nie. Ons het ook ongeveer dieselfde behoeftes as julle gehad en het tot die gevolgtrekking gekom dat Hennie en Zettha se aanbeveling (die Oyster) ons uitstekend gepas het. Hy is platgevou maar so hoog sos ons Kuga en ongeveer netso breed. Ons gebruik hom nou al meer as vier jaar en is hoog in ons skik met hom. Hy is nie 'n 4X4 wa nie, maar is baie geskik vir grondpaasie en selfs effens rowwer paaie. Die boukwaliteit is ook puik. En hy sleep so maklik en stabiel soos 'n Venter sleepwa.
11 Jul 2020 @ 11:16:14 am
Het ook gedink ek gaan een kry.
Explorer moes ek die vloer laat sak en nog n paneel by die garage deur gesit.
Nou met die classique moes hek in kom en afdak agter.
Weet hoe jy voel.
11 Jul 2020 @ 12:24:01 pm
Die OKTO karavane is ook laag genoeg om in garage te gaan....hulle het ook n gravel roader in hul reeks.
11 Jul 2020 @ 12:27:08 pm
Moenie daai parking wheel opsie oorweeg nie....mense raak al moeg daarvoor na die 1ste keer.
11 Jul 2020 @ 12:57:53 pm
Ek het hierdie een Februarie by die skou gesien by Gallagher estate. Klein maar tog lekker ruim gevoel binne. Kom standaard uit met rally en aircon.
11 Jul 2020 @ 14:16:00 pm
Ek wil graag advies gee vir person wat klein karavaan soek. Ek het ongeveer 2 jaar gelede afgetree en wou deur SA toer met karavaan wat lig en klein is met hoogte nie meer as 2200 mm nie. Het begin navorsing doen en op die ou end met die volgende moontlike opsies gesit:
* Gypsi Lite Impi
* Gypsy Lite
* Sherpa Tiny
* Sherpa Tiny Lite
* Sprite Sprint
Ek het op die ou end op Gypsi Lite Impi besluit veral t.o.v hoogte vir stalling. Die karavaan het 'n opwip dak terwyl Gypsy Lite 'n vaste dak het met hoogte van 2470mm. Die Impi het alles in wat ek binne karavaan wou hé, eiland bed, groot yskas en tafel met sitplek wat kan afslaan om 3 de bed te maak. Het geen badkamer geriewe binne nie en ook nie kombuis nie. Het wel microwave in. GVM is 750 kg en baie bekostigbaar.
11 Jul 2020 @ 14:51:09 pm
Dankie almal dit is min of meer wat ons ook raakgesien het waardeer. Sal ons tyd gebruik om huiswerk te doen weet anyway nie wat Covid vir ons inhou nie gn nie haastige besluite neem nie.
11 Jul 2020 @ 17:13:37 pm
Julle kan ook kyk na Bushlapa se goggas. Lengte - 4050, Hoogte - 2050, Breedte - 1850
11 Jul 2020 @ 18:29:59 pm
Dankie het op skou gesien sal weer loer.
11 Jul 2020 @ 20:42:16 pm
Ek en my vrou se behoeftes is baie dieselfde as joune, behalwe vir parkeering. Vir ons doen die Sprite Tourer die job perfek
11 Jul 2020 @ 23:58:14 pm
As ek kan voorstel doen veranderinge tuis as jou gunsteling wa nie in garage pas nie. My suster hulle het hulle vloer van garage omtrent met 300mm laat sak. Hulle het daai staal rol op deure en was nie nodig om te vervang nie....deur kon daai ekstra 300mm hanteer. Alles laat doen en het minder as R4k gekos. Om n wa te koop en mee te kamp wat miskien nie jou 1ste keuse wa is nie net oor hy nie in garage pas nie, gaan altyd bly pla.....jy gaan altyd verwys na jou droomwa. Daar mag ook miskien n moontlikheid wees dat jy R30k of meer gaan uithaal vir jou 2de keuse wa net omdat jy miskiem nie gereed was om R5k veranderinge aan te bring vir jou no1 keuse wa nie. Mag jou dalk goedkoper uitwerk om jou no1 wa te koop en veranderinge aan te bring.
Om met jou gunsteling wa te kamp maak n hengse verskil teenoor iets met iets wat jy moes koop agv stoor probleme.
Sou jou gunsteling wa toevallig ook mooi pas in jou garage, is dit n groot pluspunt.
12 Jul 2020 @ 09:07:17 am
I think the Jurgens Xcape might be low enough to fit in your garage. I have an Oryx (the smaller “brother” of the Xcape), which although shorter in length, is (I think) taller than the Xcape. There is more packing space in the Xcape than most other similar-sized 2-berth vans. I would definitely consider it.
12 Jul 2020 @ 10:26:57 am
Stem met Geert saam. My Exclusive pas nou ook nie meer in my woonwa garage nie. Hy is 100mm hoer as die deur wat 2.5 m hoog is. Pop-tops gaan daar in.
Hy staan buite onder tripple skadu net en dus kry hy geen son nie. Nie so goed soos garage nie maar ek kan nie die vloer laat sak nie en ook nie die opening hoer maak nie. Well ek kan maar dan moet ek die garage oor bou en my huis is in die mark.
12 Jul 2020 @ 16:46:20 pm
At the age 68 and my wife 67 we are still camping with tents but are seriously looking at the Gypsey Lite, purely for convenience sake. Are there anybody that have had any experience with the Gypsey Lite?
12 Jul 2020 @ 16:56:40 pm
Very basic box but depends on your needs. Saw one at Almega while ago - young parents with a small toddler and seems like all fitted with no issues. Lite easy to handle enough space for 2 adults would love one myself as i hate gadgets just take absolute with what we will need and use but does not fit in std garage - height. In the Price range nothing else is available unless you find a immaculate 2nd hand caravan little bigger and older model.
13 Jul 2020 @ 06:22:22 am
Gypsey Lite Impi.
Is klein genoeg om binne normale motorhuis te pas
Dubbel eiland bed
Dinette wat kan plat vou vir ekstra 1 slaap plek
Het ongelukkig nie die "droë" badkamer en kombuis nie. Ek self sou net oorweeg om ekstra kassies bokant die Dinette ook te instaleer vir so bietjie meer pak plek.
13 Jul 2020 @ 09:32:34 am
Die kritieke afmeting is die hoogte. Die Lite met die vastedak is beslis baie te hoog vir 'n garage. Ek kan egter nêrens op internet die hoogte van die Impi met die dak gesak kry nie. Ons vorige Sprite Supersport, wat een van die laagste karavane platgevou was, was steeds te hoog om in garage te kom en ek moes ysterwiele maak om dit te doen. As die hoogte reg is, stem ek saam dis 'n aanvaarbare waentjie vir julle doen.
13 Jul 2020 @ 11:47:16 am
Maybe you need to change your mindset slightly, instead of looking for a caravan , look for sleeping space, and still live in your tents, consider a at teardrop shape, it works
13 Jul 2020 @ 13:12:11 pm
Do you still get the teardrop ones? I haven't seen any of them for a very long time. The shape is an aquired taste, and you cannot stand upright in them, but besides that, they would tick all Madelene's boxes, I think
13 Jul 2020 @ 16:08:01 pm
Gypsey lite impi met afslaandak is blykbaar 2180 mm hoog - het dealer vanoggend geskakel. Meeste van julle is seker ook al so lank en dalk langer as ek getroud 36 jaar. Ma soek net slaapplek en geen gadgets dis hoekom ons kamp - Pa soek die grootste beste waarde vir geld @ die minste seermaak van die beursie for just in case ! Ma pak al op vir die aftreeoord en pa breek en bou nog aan by die huis for just in case ! Darem is ons nou min of meer op selfde level gaan na die Okto Cabana padwa kyk.
13 Jul 2020 @ 17:26:20 pm
Ek het ook so baie planne, party keer sommer n broek ook vol.
Girl wil ook niks van dit weet nie.. lol.
14 Jul 2020 @ 12:35:03 pm
Tear drop Vagabond, comes in street and gravel model, was looking long and hard at the Vagabond bye SWAMBO changed the decision (I know wussie)
15 Jul 2020 @ 06:11:34 am
Jetstream trailers bou 'n pad en Off road weergawe van 'n Teardrop trailer. Ek dink hulle is pragtig en verseker baie sterk deur dat die hele bakwerk veselglas is.
15 Jul 2020 @ 09:09:51 am
Die 'teardrop' ontwerp het beslis voordele, sekerlik wat sleepbaarheid betref, maar ek kan my nie versoen met die baie lae dak wat veroorsaak dat dit heeltemal onmoontlik is om regop daar in te staan. Dis onder andere moeilik om aan te trek in so 'n eenheid nie. Ons is in die groep karavaanmense wat slegs met die karavaan toer en lankstaan-eienskappe is dus nie belangrik nie. Ek dink die 'teardrop' sal, behalwe vir die nadeel hierbo genoem, uitstekend hiervoor geskik wees. Die feit dat daar maar min van hulle te sien is, sê sekerlik dat min mense van die ontwerp hou.
15 Jul 2020 @ 11:08:55 am
Waar ek gestaan het het ons ook baia Sherpa Tiny's gesien. Hulle is 2.1m hoog. So hulle behoort te pas in n' standaard motor huis en jy kan in hom staan. Die kampeerders staan nie lank nie. Jy moet buite gaan staan as jy van plan will verander :)))) en bawaar jou siel as n' muskiet jou daar binne byt.
Ek wonder of daar enigsins statestiek is oor woonwa verkoope in SA. As n' mens kyk na wat op die mark is is die verskydenheid maar redelik beperk in vergelyking met Europa. Maar hulle woonwa/kampeer mark is baia grooter as ons syn.
15 Jul 2020 @ 11:49:20 am
Paul, ongelukkig is daar nie 'n vasgestelde standaard vir die hoogte van garagedeurse nie. Ons het opwipdeure wat nie 2..1 meter toelaat nie. Voor ons die Oyster gekoop het, het ons ook die Tiny en ander soortgelykes bestudeeer en onder andere hulle van die kortlys afgehaal omdat hulle te hoog was. Hulle is maar so hoog soos meeste lae profiel waens. As mense wanneer hulle huise bou, maar wil oorweeg om een garagedeur hoog genoeg te maak vir 'n standaard karavaan, sal hulle vind dit maak hulle huis aantreklik vir nog 'n groep mense-, die karavaanslepers. Ek sien nogal heelwat huise waar dit in aggeneem is.
15 Jul 2020 @ 12:11:03 pm
Net so Fred. Nie net vir woonwa sleepers nie maar ook vir mense met 4x4's met dak rakke. Ek is een van hulle wat met 4x4 gaan toer en ek kan nie eens my voertuig met alles bo op in my 2.5 m woonwa garage in kry nie. Dit skep n' groot probleem op die dag voor vertrek. Ek kan hom nie veilig bere vir die laaste nag nie. Een deur moet sommer 3 meter hoog oop maak. Die extra koste van die deur is minimaal in vergelyking met die gerief en voordeele.
My deure se vervaardiger maak nie meer tip-up deure nie. Ek het well nog tip-up deure en dit "steel" nog 150mm van die standaard 2.1 meter opening (=1.95 m). So, die Tiny sal ook nie by my in my standaard garage pas nie tensy ek die deur met op-roll vervang en dan gaan dit net op n' koue dag pas.
15 Jul 2020 @ 12:11:32 pm
Ons sit met n ander tipe probleem. Ons het n Fleetline EN n Metalian 4x4 boswa. Ons kan nie ons maainds opmaak oor die Metalian nie want ons hunker elke nou en dan na plekke soos Spizkoppe en Nossob. Ons speel met die gedagte om beide te verkoop en n 4x4 ding te koop wat alles bied wat die Fleetline bied, maar op die oomblik is die sekuriteit by die meeste banke te goed om die fondse te bekom. Ek het al n OTM-bom oorweeg ook.
Voordat ek my motorhuis verander het ek eerder n waterdigte skadunet-struktuur opgesit vir die karavaan.
15 Jul 2020 @ 12:18:25 pm
Die Sherpa Tiny Lite is 1.99m. Die Sherpa Tiny is 2.1m. Die Sherpa Rough Rider is 2.2m. Die ander is almal nog hoer.
The Tiny Lite should fit under his 2.050 m height.
15 Jul 2020 @ 12:26:44 pm
Die 4x4 woonwaens is maar altyd n' kompromie en n' beslomernis om te sleep in regte 4x4 toestande.
Ons doen die pad woonwa vir ons toere en lang kamp en sleep niks in die bos nie. Dakrak met tent en gazebos.
15 Jul 2020 @ 12:33:24 pm
In die kampe sien ons heelwat Mobi Lodges. Die eienaars se hulle het dit gekoop vir die selfde reedes as wat jy het. Ek hoor hulle is nie stof dig nie. Hulle offer well n' heel lukse verblyf en weeg GVM 1950kg. In die bos sleep ek liewer niks.
15 Jul 2020 @ 12:47:38 pm
Die Mobilodge is seker 'n gerieflike karavaan, maar hy lyk dan soos 'n perdewa. Beslis nie my smaak nie.
15 Jul 2020 @ 12:53:38 pm
Hulle suig beter stof as n Kirby stofsuier.
En jy sukkel om die slaap gedeelte uit te skuif as daar stof of modder in is. Selfs as hy skuins staan.
15 Jul 2020 @ 13:07:02 pm
Hy het ook nie n' tent nie. Jy moet een after-market laat maak. Ek wonder net hoe >1800Kg in loss sand of cotton clay vir 100Km gaan hanteer. Ek het een keer in cotton clay vas gesit dat ons met stokke en 2X winch die voertuig moes uit pluk. Nee wat as jy bos toe gaan los die luxuries by die huis of bly by die huis.
15 Jul 2020 @ 13:44:06 pm
Ook daai een klagtes gehoor
15 Jul 2020 @ 13:45:26 pm
As jy in n Jurgens, Sprite of Gypsey produk belang stel....nou is die tyd om te koop.......ek sien hulle het goeie specials aan tot einde Julie
16 Jul 2020 @ 09:33:42 am
Man, dis nou n moeilike ene.
Gaan kyk self wat is daar in die mark. Ek is seker jy kan n bargain kry.
Onthou net dat die 4x4 waens is baie swaar, so moeilik om te parkeer sonder n mover.
Die boswaens het ook altyd baie goed wat opgeslaan en oopgemaak moet word.
Miskien n gewone klein karavaan met n "awning". Dan hoef jy nie tent op te slaan vir n naweek nie?
Ek het self op-wip deure gehaad vir my garage. Het dit uitgehaal en oprol deure ingesit. Dit het my n extra 200mm hoogte gegee.
Nie "sectional" deure nie. Hulle is amper dieselfde as op-wip deure.
20 Jul 2020 @ 17:21:50 pm
Dankie almal se terugvoer n ou moet maar deeglik droom en slaap voor so n groot finansiele uitleg vir n hopenlik langtermyn belegging soos n karavaan. Ons het deeglik die Okto en Stealth sprinter 533 / 3 bed padwa bekyk en albei het maar hul minus en pluspunte aangesien 1 n voltent insluit en ander 1 nie. 1 het kwaliteit matras en upholstery ander 1 nie. 1 se kaste afwerking swak ander 1 se buitekombuis is meer impressive. Albei laat egter net n paar cm toe vir hoogte en breedte om deur ons A frame afdak en garage deure te beweeg aangesien op en afdraandes in plaveisel ook in aanmerking geneem moet word. Geen Jurgens produk sal pas nie almal te hoog en ons is nie weer lus na die boswa vir enige iets wat opslaan afslaan of uittrek nie want dis moeite en gebeur nie in 10 min soos almal bemark nie ons het 4 jaar probeer. Manlief soek geen Teardrops of pannekoektrollies nie hy wil darem kan asemhaal. Ons het nog n opsie om na die Panther Onca te gaan kyk maar is ook nou jeukerig om na n nuwe Sprite Sprinter te kyk en eerder aanpassing by huis te doen om hom in te pas. Die prysverskil is enorm en gee mens gemoedsrus met n produk wat ons ken. Gee asb jul opinies oor Sprite sprint dat ons weet of die extra 30 cm wat ons nodig het die moeite werd gaan wees om te beplan. Net n pluimpie vir Loftus Randburg hul is bereid om n wa na jou huis te bring om te sien presies wat jou behoefte met berging is.